ಭೌಗೋಳಿಕವಾಗಿ ಒರ್ಲ್ಯಾಂಡೊ ಹೆಚ್ಚಿನದಾಗಿ ಜೌಗು ಭೂಮಿ ಯನ್ನು ಹೊಂದಿದ್ದು, ಅನೇಕ ಸರೋವರಗಳು ಮತ್ತು ಜವುಗುಗುಂಡಿಗಳನ್ನು ಹೊಂದಿದೆ. ಭೂಪ್ರದೇಶವು ಸಾಮಾನ್ಯವಾಗಿ ಸಮತಟ್ಟಾಗಿದೆ, ಹೀಗಾಗಿ ಈ ಪ್ರದೇಶವು ಸ್ವಲ್ಪ ಕೆಳಕ್ಕಿದ್ದು, ಜವುಗಾಗಿರುತ್ತದೆ. ಈ ಪ್ರದೇಶದಲ್ಲಿ ನೂರಾರು ಸರೋವರಗಳಿವೆ, ಇವುಗಳಲ್ಲಿ ದೊಡ್ಡದು ಎಂದರೆ ಅಪೊಪ್ಕ ಸರೋವರ. ಕೇಂದ್ರ ಫ್ಲೋರಿಡಾದ ಆಧಾರಶಿಲೆಯು ಮುಖ್ಯವಾಗಿ ಸುಣ್ಣದಕಲ್ಲು ಆಗಿದ್ದು, ಬಹಳ ರಂಧ್ರಯುತವಾಗಿದೆ. ಹೀಗಾಗಿ ಒರ್ಲ್ಯಾಂಡೊ ಪ್ರದೇಶವು ಬತ್ತುಕುಳಿಗಳಿಗೆ (ಸಿಂಕ್ ಹೋಲ್ -ಹಳ್ಳಗಳನ್ನು ತನ್ನೊಳಗೆ ಸೆಳೆದುಕೊಂಡು, ಕಣ್ಮರೆ ಮಾಡಿಬಿಡಬಲ್ಲ ಸುಣ್ಣದಕಲ್ಲಿನ ಕುಳಿಗಳು) ಸುಲಭವಾಗಿ ಆಸ್ಪದ ನೀಡುತ್ತದೆ. ಹೀಗೆ ಬತ್ತು ಕುಳಿಯನ್ನು (ಸಿಂಕ್ ಹೋಲ್) ಒಳಗೊಂಡ ಅತ್ಯಂತ ಪ್ರಖ್ಯಾತ ಘಟನೆ ಎಂದರೆ 1981ರಲ್ಲಿ ವಿಂಟರ್‌ ಪಾರ್ಕ್‌ನಲ್ಲಿ ನಡೆದಿದ್ದು. ಡೌನ್‌ಟೌನ್ ಒರ್ಲ್ಯಾಂಡೊದ ಉತ್ತರಕ್ಕಿರುವ ಪಟ್ಟಣವನ್ನು "ವಿಂಟರ್ ಪಾರ್ಕ್‌ ಸಿಂಕ್ ಹೋಲ್ " ಏಕಾಏಕಿ ಹೆಸರಿಸಲಾಯಿತು.

ಒರ್ಲ್ಯಾಂಡೊ ನಗರ ಮಿತಿಯಲ್ಲಿ 115 ನೆರೆಹೊರೆ(ನೈಬರ್‌ಹುಡ್)ಗಳಿವೆ ಮತ್ತು ಮಹಾನಗರಪಾಲಿಕೆಗೆ ಸೇರದೇ ಇರುವ ಹಲವಾರು ಪ್ರದೇಶಗಳಿವೆ. ಒರ್ಲ್ಯಾಂಡೊದ ನಗರ ಮಿತಿಗಳು ಒಂದು ಚೆಕ್‌ಬೋರ್ಡ್ ಅನ್ನು ಹೋಲುತ್ತವೆ. ನಗರ ಮಿತಿಯಲ್ಲಿ ಸುತ್ತಲೂ ಮಹಾನನಗರ ಪಾಲಿಕೆ ವ್ಯಾಪ್ತಿಗೆ ಸೇರದೇ ಇರುವ ಆರೇಂಜ್ ಕೌಂಟಿಯ ಕೆಲವು ಭಾಗಗಳಿವೆ. ಇದು ಕೆಲವೊಮ್ಮೆ ಗೊಂದಲಕ್ಕೆ ಎಡೆ ಮಾಡಿಕೊಡುತ್ತದೆ. ಏಕೆಂದರೆ ಕೆಲವು ಪ್ರದೇಶಗಳಿಗೆ ಆರೇಂಜ್ ಕೌಂಟಿ ಮತ್ತು ಒರ್ಲ್ಯಾಂಡೊ ನಗರ ಎರಡೂ ಕಡೆಯಿಂದ ಕೆಲವು ಸೇವೆಗಳನ್ನು ಒದಗಿಸಲಾಗುತ್ತದೆ. ಒರ್ಲ್ಯಾಂಡೊದ ನಗರ ಜನಸಂಖ್ಯೆಯು ಅದರ ಮಹಾನಗರಪಾಲಿಕೆ ಜನಸಂಖ್ಯೆಗೆ ಹೋಲಿಸಿದಾಗ ಏಕೆ ಕಡಿಮೆ ಇದೆ ಎಂಬುದನ್ನು ಇದು ವಿವರಿಸುತ್ತದೆ. ನಗರ ಮತ್ತು ಕೌಂಟಿ ಈಗ ಒಟ್ಟುಸೇರಿ, ನಗರದ ಮಿತಿಗಳನ್ನು "ಗುರುತಿಸಲು" ಪ್ರಯತ್ನಿಸುತ್ತಿವೆ. ಒರ್ಲ್ಯಾಂಡೊಗೆ ಉಪಭಾಗವಾಗಿ ಸೇರಿರುವ ಭೂಮಿಯು ಈಗಾಗಲೇ ಸದ್ಯದ ನಗರ ಮಿತಿಗಳನ್ನು ಗಡಿಯಾಗಿ ಹೊಂದಿವೆ.

ಗಾಲ್ಫ್‌
ಜನಪ್ರಿಯ ಸಂಸ್ಕೃತಿಯಲ್ಲಿ
ಮೂಲಭೂತ ಸೌಕರ್ಯ
ಭೌಗೋಳಿಕತೆ ಮತ್ತು ಮತ್ತು ನಗರದೃಶ್ಯ